b'\n_START_ARTICLE_\nAarno Yrj\xc3\xb6-Koskinen\n_START_PARAGRAPH_\nAarno Armas Sakari Yrj\xc3\xb6-Koskinen (9. detsember 1885 Helsingi \xe2\x80\x93 8. juuni 1951 Helsingi) oli Soome diplomaat ja poliitik, ta kuulus Rahvusliku Koonderakonna ridadesse. Ta oli aastatel 1931\xe2\x80\x931940 Soome Vabariigi saadik N\xc3\xb5ukogude Liidus. Lisaks oli ta aastatel 1931\xe2\x80\x931932 Juho Sunila teises valitsuses Soome v\xc3\xa4lisminister._NEWLINE_Ta l\xc3\xb5petas aastal 1915 Keiserliku Aleksandri \xc3\x9clikooli \xc3\xb5igusteaduskonna. Aastast 1917 t\xc3\xb6\xc3\xb6tas ta Soome v\xc3\xa4lisministeeriumis._NEWLINE_Ta oli 1. jaanuarist 1931 kuni 8. aprillini 1940 Soome Vabariigi saadik N\xc3\xb5ukogude Liidus. Lisaks oli ta 21. m\xc3\xa4rtsist 1931 kuni 14. detsembrini 1932 Soome v\xc3\xa4lisminister (Juho Sunila teises valitsuses). 20. augustist 1940 aastani 1950 oli ta Soome Vabariigi saadik T\xc3\xbcrgis. Aastal 1950 oli ta diplomaatilisel t\xc3\xb6\xc3\xb6l Haagis Hollandis.\n_START_SECTION_\nIsiklikku\n_START_PARAGRAPH_\nTema isa oli senaator Yrj\xc3\xb6 Koskinen Yrj\xc3\xb6-Koskinen (aastani 1882 Forsman), isapoolne vanaisa oli senaator Yrj\xc3\xb6 Sakari Yrj\xc3\xb6-Koskinen (aastani 1882 Georg Zacharias Forsman).'